Ła metafizega ła xe cueła branca de ła Fiłozofia che, andando óltra i elementi contingenti de l'esperiensa sensibiłe, se occupa dei aspetti pì sčéti e fondamentałi de ła realtà, segóndo ła prospetiva pì larga e universałe posibiłe. Ła metafizega ponta al studio dei enti "in cuànto tałi" inte ła so intieresa, par exenpio Aristotele ła definise "siensa de l'èsar in cuànto èsar" , indipendentemente da łe so determinasion o atribui.Inte ło sforço de sorpasàr i elementi balarini, che canbia, e acidentałi de i fenomeni, ła metafizega consentra ła so atension sora ciò che xe considerà eterno, stabiłe, neçesàrio, asołuto, par çercar de cogliar łe struture fondamentałi de l'esar.